**Bordtennisregler**

Kampen startes med lodtrækning, hvorefter vinderen kan vælge at serve først, modtage først eller vælge side. Hvis vinderen af lodtrækningen vælger enten serv/modtagning kan taberen af lodtrækningen vælge bordende. Omvendt, hvis vinderen af lodtrækningen vælger bordende kan taberen af lodtrækningen vælge om han vil begynde med at serve eller modtage. Der byttes bordende efter hvert sæt. I afgørende sæt byttes samtidig bordende, når en spiller/ et par opnår fem point.

Der spilles i alt til 11 point i hvert sæt (dog minimum 2 points difference) med bedst af 7 sæt (single) eller 5 sæt (i holdkampene) – eller et hvilket som helst anden ulige antal sæt. Points bliver givet efter ”running score-princippet”, hvor hver bold giver point upåagtet hvem der server.

Korrekt serv og modtagning:

Ved serven holdes bolden i den frie hånds åbne håndflade over bordets niveau og bag ved endelinjen. Boldens kastes lodret og mindst 16 cm op uden at bolden skrues. I single skal bolden røre egen bordhalvdel, skydes over eller uden om nettet og ramme modstanderens bordhalvdel.

Efter en serv eller en returnering skal bolden rammes sådan, at den passerer over eller udenom nettet og rammer modstanderens bordhalvdel, enten direkte eller efter at have rørt nettet. Bolden skal altså ikke ramme egen bordhalvdel.

Spilleren/parret taber pointet hvis:

* Spilleren ikke server korrekt.
* Spilleren ikke returnerer korrekt.
* Spilleren rammer bolden med battet eller kroppen, før bolden har passeret side eller endelinie uden at have ramt egen bordhalvdel.
* Bolden rammer egen bordhalvdel 2 gange.
* Spilleren sætter spillefladen/bordet i bevægelse.
* Spillerens frie hånd rører ved spillefladen.
* Spilleren selv - hans bat - påklædning eller noget andet, han bærer på sig, rører nettet.

Særligt for double:

I doubles serves diagonalt fra højre bordhalvdel til modstanderens højre bordhalvdel. De to spillere i doubleparret skiftes hele tiden til at røre/returnere bolden.

Som i single har parret to server og det er den samme spiller, der server to gange i træk. Når spiller A har servet to gange er det spiller B som modtager modstanderens serv. Herefter er det spiller B der server to gange, hvor efter spiller A modtager serven to gange. Det vil sige, har du lige servet to gange er det din makker, der skal returnere to gange.

Ved stillingen 10-10 har parrene én serv af gangen indtil sættet afgøres ved to overskydende points.